Keisio stotis
Keisio stotis (angl. Casey Station) – Australijos mokslinė stotis rytų Antarktidoje, Klarko pusiasalyje, Grigsono pakrantės oazėje Vilkso Žemėje, Bado krante. Stovi ledų nedengiamoje uolėtoje vietovėje. Įsteigta 1969 m., vietoje ligtol čia stovėjusios Jungtinėms Amerikos Valstijoms priklausiusios Vilkso (Wilkes) stoties, įkurtos 1957 m. Svarbi aplinkinių Antarktidos teritorijų tyrinėjimų bazė. Įrengtas lėktuvų pakilimo takas. Pavadinta Australijos generalgubernatoriaus Ričardo Keisio garbei.